Stand-Up Comedy Best Of 2024 & 2025 cu Sorin Pârcălab
2026-01-21 20:00 - 21:30 (Europe/Bucharest) | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Craiova: Stand-Up Comedy Best Of 2024 & 2025 cu Sorin Pârcălab
Casa de Cultura a Studentilor Craiova, Craiova
miercuri, 21 ianuarie ’26, ora 20:00

Lansare de carte: "Fantastica lume a lui Cristobald" de Viorel Pîrligras
2026-01-22 17:00 - 18:30 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Pe 2 ianuarie este ziua internațională a literaturii SF – data aleasă fiindca este si de ziua de naștere a scriitorului Isaac Asimov. Din această perspectivă, Editura Aius vă invită pe 22 ianuarie 2026 (ora 17.00) la Biblioteca Județeană Alexandru și Aristia Aman, sala Dinu C. Giurescu, unde Viorel Pîrligras va lansa primul lui volum de proză scurtă SF, cu o prefață semnată de Alexandru Mironov.
Invitați: scriitorii Ilona Duță și Cristi Nedelcu
Moderator: Petrișor Militaru, redactor-șef al revistei Mozaicul

câine cu om. câine fără om
2026-01-22 19:00 - 23:00 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
REGIE, VIDEO ȘI UNIVERS SONOR:
RADU AFRIM
DISTRIBUȚIA:
ALEX CALANGIU
GEORGE ALBERT COSTEA
RAMONA DRĂGULESCU
ROMANIŢA IONESCU
IULIA LAZĂR
GENI MACSIM
ALINA MANGRA
CLAUDIU MIHAIL
CĂTĂLIN-MIHAI MICULEASA
RALUCA PĂUN
TAMARA POPESCU
VLAD UDRESCU
COSTINELA UNGUREANU
PETRONELA ZURBA
ADRIAN TUDOR
MIHAI VIȚĂ
un spectacol pe texte de Lia Bugnar, Dan Coman, Simona Goşu, Maria Manolescu, Oana Pellea, Radu Tudoran și Radu Afrim
Regie, video și univers sonor: Radu Afrim
Scenografie: Irina Moscu
Coregrafie: Flavia Giurgiu
Efecte video & animație: Cristian Niculescu
Asistentă de regie: Claudia Gorun
Asistentă de scenografie: Gloria Bucătaru
Make-up: Minela Popa, Mihaela Guran
Design lumini: Dodu Ispas
video oameni și câini: Orlando Edward
Cu: Alex Calangiu, George Albert Costea, Ramona Drăgulescu, Romanița Ionescu, Iulia Lazăr, Geni Macsim, Alina Mangra, Claudiu Mihail, Cătălin-Mihai Miculeasa, Raluca Păun, Tamara Popescu, Vlad Udrescu, Costinela Ungureanu, Petronela Zurba, Adrian Tudor, Mihai Viță
Sufleor: Adrian Țîrcă
Durata spectacolului:
Partea I – 1h 50 min
Pauza – 20 min
Partea a II-a – 2h
Data premierei: 9 octombrie 2021
Sinopsis
„Despre câini. Povești cu câini. Monoloage pentru câini. Convorbiri cu câini. Poeme pentru câini. Astăzi am fost la un adăpost pentru câini de lângă oraș. Cu toți actorii. Documentare pentru roluri. Câteva ore de tandrețe oferite câinilor din adăpost. Prea puține. Ședință foto. Filmări. Speranțe oferite câinilor. Și la final, abandonul. Fiecare cu ale lui. La repetiția de seară însă, nu s-a putut lucra nimic. Ceva din actori rămăsese acolo.” (Radu Afrim, în timpul perioadei de repetiții)
Cronici
„câine cu om. câine fără om” e un spectacol ce îţi amplifică toate sentimentele din cotloane, pe care prea rar le scoţi la lumină. După această întâlnire cu un personaj principal canin multiplicat în multe oglindiri ale umanităţii sale, te simţi mai puţin om, tu, cu toate meritele, manierele, procedurile tale inteligente şi gadgeturile care îţi ies din buzunare. Şi când ţi speli ruşinea odată cu mâinile şi faţa, îţi iei inima în dinţi şi clăbuceşti şi măcar câteva din straturile de piei sintetice pe care ţi le-ai lipit sârguincios peste simţiri şi nu îţi mai e atât de frică de visele, putinţele, neliniştile şi slăbiciunile tale.
Alina Epîngeac,
cronică apărută în https://epingeac.wordpress.com/2021/10/11/caine-cu-om-caine-fara-om-om-cu-suflet-om-fara-minciuni
câine cu om. câine fără om are ceva din drumul prin / spre infern din Apocalypse Now. Infernul singurătăţii (umane), infernul disponibilităţii (canine) sfârşind însângerată. Poate că e un diagnostic prea dur, poate alţi spectatori au văzut altfel.
Nu e deloc un spectacol comod. Nici de privit, nici de jucat. Nu atât scenografia (Irina Moscu), discretă & justă, nici proiecţiile video sau animaţia (Cristian Niculescu), nici măcar pregnantul univers sonor (regizorul, desigur) induc senzaţiile de mai sus. E vorba, în prima rând, de text (stilul de a dramatiza al lui Afrim privilegiază enorm cuvintele, din nuvela originală, aproape nimic nu se taie, totul se rosteşte) şi, desigur, de interpretarea actoricească. Cândva fragil, Afrim e, în acest caz, neobişnuit de brutal.
Oricât de puternice imaginile cu câinii de la adăpostul craiovean îmbrăţişând actorii în fotografii proiectat pe peretele alb din adâncul spaţiului de joc în debutul spectacolului, oricât de impresionantă cadenţa paşilor bătrânului câine ce amuşinează lumina în episodul final, nimic nu egalează duritatea vorbelor, semnificaţia tăcerilor, caracterul intens abraziv al gesturilor (coregrafia: Flavia Giurgiu) şi vocilor actorilor.
Mihai Brezeanu, Liternet.ro
https://agenda.liternet.ro/articol/25816/Mihai-Brezeanu/Toamna-cu-catelul-caine-cu-om-caine-fara-om.html
“La Teatrul Național din Craiova, Radu Afrim face din „cîine cu om. cîine fără om“ un spectacol în care pune în valoare forța unei trupe pe care aș îndrăzni să spun că a coagulat-o în ultimii ani. Sînt momente care m-au tulburat. Care m-au lăsat cu gura căscată în gîndul lui Afrim ca regizor, ca scriitor, ca artist care scoate în prim plan actori impecabili ca Vlad Udrescu, Alex Calangiu, Claudiu Mihail, un registru nou pentru Romanița Ionescu, un recital al lui George Albert Costea, o nouă poziționare a Tamarei Popescu și a Iuliei Lazăr. Hingherul de Radu Tudoran poate fi oricînd un spectacol mare, de sine stătător. Bijuterii sînt și Ochiuc de Dan Coman, Fragil de Simona Goșu, Noaptea dintre ani de Radu Afrim. Am văzut acest spectacol de aproape patru ore cu o sală plină, atît cît permit restricțiile, în care nimeni nu părea să respire, un fluid fantastic ținea în transă actorii și spectatorii și mi se pare sensul teatrului acest „împreună“. Actorii lui Afrim sînt seduși de propunera lui și i se dăruiesc fără niciun fel de rezervă, pînă la capăt.”
Elogiul luminii sau cîte ceva din anul 2021 (II)
Marina Constantinescu
România literară nr. 6/2022
Radu Afrim a construit întregul spectacol pe ideea legăturii de viață dintre om și câine. Exercițiul pe care l-a propus actorilor, de a fi mereu în ipostaza de câine, uneori unul singur, de multe ori aproape toți, este unul de empatie inductivă. Fără idealizări. Sunt momente în care avem mârâiturile și încleștarea fălcilor, colții fiind percepuți în funcționalitatea lor… Am urmărit captivat jocul actorilor în ipostaza canină. A fost mereu o întrerupere a deplinei întruchipări.
Marius Dobrin, Două mușcături și-o tragedie, fără a uita de poezie, SpectActor 3/2021

„La Teatrul Național din Craiova, Radu Afrim face din „cîine cu om. cîine fără om“ un spectacol în care pune în valoare forța unei trupe pe care aș îndrăzni să spun că a coagulat-o în ultimii ani. Sînt momente care m-au tulburat. Care m-au lăsat cu gura căscată în gîndul lui Afrim ca regizor, ca scriitor, ca artist care scoate în prim plan actori impecabili ca Vlad Udrescu, Alex Calangiu, Claudiu Mihail, un registru nou pentru Romanita Ionescu, un recital al lui George Albert Costea, o nouă poziționare a Tamarei Popescu și a Iuliei Lazar. Hingherul de Radu Tudoran poate fi oricînd un spectacol mare, de sine stătător. Bijuterii sînt și „Ochiuc” de Dan Coman, „Fragil” de Simona Goșu, „Noaptea dintre ani” de Radu Afrim.
Am văzut acest spectacol de aproape patru ore cu o sală plină, atît cît permit restricțiile, în care nimeni nu părea să respire, un fluid fantastic ținea în transă actorii și spectatorii și mi se pare sensul teatrului acest „împreună“. Actorii lui Afrim sînt seduși de propunera lui și i se dăruiesc fără niciun fel de rezervă, pînă la capăt.”
Marina Constantinescu, Revista România literară, Nr. 6/2022
Elogiul luminii sau cîte ceva din anul 2021 (II)

Micul Prinț - spectacol pentru oameni mari
2026-01-23 19:00 - 20:00 | Teatrul pentru copii și tineret Colibri, Calea București, nr. 56, Craiova, Dolj, România
Micul Print
Teatrul Colibri Craiova

„Ochii sunt orbi. Limpede nu vezi decât cu inima.”
O montare minimalistă, pentru oameni mari, care aduce la suprafață profunzimile celui mai citit text din literatura universală, într-o atmosferă sinceră și intimă. Decorul, costumele, scenografia sunt construite de cei mai mari creatori ai lumii teatrului, pe numele lor: spectatorii.
Laboratorul de creație: imaginația.
Mijloace: cuvântul, muzica și fantezia. Cadrul: scena.
3 actori cu 3 instrumente îi poartă pe privitorii pe toate planetele vizitate de Micul Prinț, într-o poveste emoționantă presărată cu personaje comice și situații inedite, toate acompaniate de muzică live.
Durata spectacolului: 1 h fără pauza
Regia:
Ștefan Ruxanda
Un proiect realizat RED NOSE SOCIETY, ROTARI ENTERTAINMENT, cu sprijinul EPSON România.
„Spectacolul din această seară a fost o încântare de la început și până la final. Am rămas cu zâmbetul pe buze și cu inima vibrând, câteva ore după ce am ieșit din sala mică a Palatului Național al Copiilor. Ați reușit să transmiteți emoție și să mă faceți să-mi doresc să vin cu mare drag și la alte spectacole. Vă mulțumesc, oameni frumoși!” (Oana Palaneț)
„Am asistat la spectacolul Micul Prinț (în Constanța) și pot sa confirm ca este genul de experiență vibrantă, magnetică, ce te lasă cu un aftertaste pozitiv, un gust plăcut in cerul mintii.” (George Cosmin Bors)
„A fost o provocare pentru minte și suflet, mai ales suflet.” (Despina Maria Donca)
„Un spectacol luminos, care ne-a mângâiat sufletele, pus în scenă cu măiestrie de acești trei minunați actori, care au reușit sa transforme povestea Micului Prinț, într-una mai minunată decât este deja ! Vă mulțumim ! Ne-ați umplut inimile de bucurie și emoție!” (Valentina Barbu)
„Am crezut că nu mai există nimic sfânt pe lume. Până când am văzut Micul Prinț by Red Nose Society…” (Tudor Anghelescu)
„Un spectacol emotionant, pe care îl recomand din toata inima.” (Oana Toma)
„Superbi! Nu mi s-a întâmplat vreodată să zâmbesc pentru o perioadă atât de îndelungată ca la spectacolul acesta!” (Patricia Patras)

Concert simfonic Classic Meets Romantic - dirijor: Elora Lencoski
2026-01-23 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
Concert simfonic

VINERI 23 IAN 2026 – 19:00
Sala Filarmonicii Oltenia

ORCHESTRA SIMFONICĂ A FILARMONICII OLTENIA

Dirijor: ELORA LENCOSKIS. U. A.

Solist: HORIA VĂCĂRESCU – vioară

Program

Wolfgang Amadeus Mozart Simfonia nr. 1 în Mi bemol major, K. 16
Giovanni Battista Viotti Concertul nr. 22 în La minor pentru vioară și orchestră
Felix Mendelssohn-Bartholdy Simfonia nr. 4 în La major, op. 90, „Italiana”

Treptele Unirii - recital Emil Boroghină
2026-01-24 17:00 - 18:30 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
„Treptele Unirii” face parte, alături de recitalul „Sunt suflet în sufletul neamului meu – Limba română este patria mea” al aceluiaşi actor, , dintr-un Proiect realizat în parteneriat de Teatrul Naţional „Marin Sorescu” Craiova şi Teatrul Nottara din Bucureşti, dedicat sărbătoririi Centenarului făuririi Marii Uniri şi desăvârşirii Statului Naţional Unitar Român.
De menţionat că „Treptele Unirii”, în regia lui Alexandru Mâzgăreanu a avut premiera în anul 2017 la cel de al XXI-lea Congres al Spiritualităţii Româneşti de la Alba Iulia și a fost prezentat la Teatrul Nottara din Bucureşti și la Teatrul Naţional „Marin Sorescu” Craiova în cadrul celei de a V-a ediţii a Festivalului Internaţional „Adrian Păunescu”.
Recitalul „Treptele Unirii” a fost prezentat și la Paris, Bruxelles, Haga și Viena, la invitaţia Institutelor Culturale Româneşti din Paris, Bruxelles şi Viena şi Ambasadelor României în Franţa, Belgia, Olanda şi Austria.
Referindu-se la scenariul recitalului „Treptele Unirii” Academicianul Răzvan Theodorescu spunea: „De la etnogeneza românească până astăzi, trecând prin epopeea luptei pentru independenţă şi pentru unire, versurile poeţilor români aleşi de Emil Boroghină reprezintă o cunună pe creştetul Românei eterne”, iar cunoscutul critic de teatru Doina Papp scria imediat după reprezentaţia de la Bucureşti: „Recitalul Treptele Unirii vine în întâmpinarea Centenarului din 2018. Peste 30 de poeţi şi-au amestecat glasurile în acest imn când liturgic, când triumfal, când melancolic, când zglobiu şi pur precum acela din poezia populară, pentru a întări constanţa unei conştiinţe de neam pe care uneori ne facem că am pierdut-o pentru că ne e greu să o suportăm. Aş fi vrut să desprind un fir roşu din mesajul îngândurat al recitalului pe care actorul Emil Boroghină ni-l dăruieşte odată cu mărturia de suflet al bunului român care este. L-am ales pe acesta. Aveţi dreptul să-l căutaţi pe acela al Ariadnei ascultându-l pe actor”.

Micuța Dorothy
2026-01-24 17:00 - 18:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
Data: 24 ianuarie 2026
Ora: 17.00
Locația: Cercul Militar
Micuța Dorothy, spectacolul plin de culoare al Operei Române Craiova, aduce pe scenă tărâmul de poveste al „Vrăjitorului din Oz”, într-o formă muzicală plină de farmec, umor și emoție. Musicalul pentru copii, compus de Marius Țeicu, pe un libret de Silvia Kerim, îi poartă pe spectatori într-o aventură magică alături de Dorothy și minunații ei prieteni. Artiștii Operei Române Craiova vă invită sâmbătă, 24 ianuarie 2026, de la ora 17.00, pe scena Cercului Militar, să descoperiți o lume în care curajul, prietenia, bucuria de a trăi și visul de a te întoarce acasă prind viață într-un spectacol fermecător.
Preț:

Bilet Adult – 40 RON
Bilet Copil – 20 RON

Informații suplimentare:
0351.442.471

„…Pentru că „Vrăjitorul din Oz“ este magicianul către care aspirăm încă din copilăria mică, este stăpânul Cetății de Smarald în care toate dorințele se împlinesc. Mai mult decât Moș Crăciun, cel care nu poate aduce în sacul lui, oricât de mare, decât câte un singur dar pentru fiecare copil al lumii – Oz ne poate oferi toate darurile, el ne înfăptuiește toate dorințele, ne încurajează toate speranțele. „Vrăjitorul din Oz“ nu e o poveste doar pentru copii. Sau mai bine zis, e o poveste pentru toți copiii – copii mici sau copii mari cu părul albit de griji. Iar noi toți suntem „micuța Dorothy“, rătăciți în lumea plină de primejdii, noi toți simțim nevoia de prieteni pentru ca, împreună cu ei, porniți pe Cărarea Galbenă, să-l găsim pe Oz. Iar el să ne învețe să ne privim în oglindă, să ne învățăm calitățile, să ne îndreptăm defectele. Și tot el să ne arate drumul spre ACASĂ, spre tărâmul din care am pornit și care, doar el, ne poate oferi fructele de aur ale Bucuriei de a trăi….“
*Silvia Kerim – libretist
„Dorothy şi căţeluşul ei Ţic-Ţic sunt purtaţi de un groaznic ciclon, cu casă cu tot, departe de Kansas. În cădere, casa o omoară pe temuta vrăjitoare Zug-Zeg. Spiriduşii şi Zâna Albă îi mulţumesc fetiţei că i-a scăpat de cumplita Zug-Zeg. Dorothy îşi doreşte să se întoarcă acasă, dar află că numai Vrăjitorul Oz o poate ajuta. Pornită în căutarea lui Oz, Dorothy se va împrieteni cu Omul de Paie, Omul de Tinichea şi Leul Papanaş. Împreună vor descoperi că forţa prieteniei te ajută să treci peste toate greutăţile“.
*Carmen Roibu – regizor

Stand-up comedy cu Cîrje, Florin, Dobrotă și Popinciuc
2026-01-24 18:30 - 20:00 | Filarmonica Oltenia, Calea Unirii, nr. 16, Craiova, Dolj, 200585, România
Cîrje, Florin, Dobrotă și Popinciuc sunt puși pe șotii, caterincă, glume, poante, farse și poate magie dacă are Florinel dispoziția necesară.

Accesul se face cu jumătate de oră înainte de spectacol și este permis până la ora de începere.
Biletele pot fi prezentate atât în format fizic (print) cât și digital (pe telefon).
Te informăm că la evenimentele noastre accesul persoanelor sub 16 ani nu este permis.

Ce avem noi aici?
2026-01-26 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Ce avem noi aici?
26 Ianuarie 2026 ora 19:00
Teatrul National „Marin Sorescu” Craiova
Comedie „Ce avem noi aici?” de Lia Bugnar, distribuție: Carmen Tănase, Marius Manole, Maria Obretin. Regie Lia Bugnar.
Se ia o mama foarte posesiva de baiat (Carmen Tanase), se adauga baiatul timid, ascultator, dar cu mici derapaje (Marius Manole), se presara niste anunturi matrimoniale, se picura niste femeie superba, singura si disperata (Maria Obretin) si ai deja o comedie care dezarmeaza si pe cel mai ursuz spectator. Bonus, dupa ce razi, si razi, si razi iti dai seama ca povestea nu e deloc vesela, iti dai seama ca povestea e cea a multor oameni singuri din jurul tau, sau chiar a ta. Dupa care mai razi o data, bineinteles, pentru ca Lia Bugnar are mereu grija sa-si trimita spectatorii acasa cu un zambet mare pe buze.

Expoziție de fotografie „Fântânile Olteniei. Arhivă și contemporaneitate”
2026-01-27 09:00 - 17:00 | Muzeul Olteniei – Secția de Etnografie – Casa Băniei, Str. Matei Basarab, nr. 16, Craiova, Dolj, România
📌„Fântânile Olteniei. Arhivă și contemporaneitate”
📍 Sectia de Etnografie – Casa Băniei, Craiova
🔷La Casa Băniei – Secția de Etnografie a Muzeului Olteniei Craiova a fost vernisată foto-expoziția temporară „Fântânile Olteniei. Arhivă și contemporaneitate”, menită să aducă în prim-plan o perspectivă complexă asupra timpului și memoriei fântânilor din Oltenia: fântâni cu cumpănă, cu roată, cu structuri de lemn sau piatră, fântâni de hotar sau de răscruce.
📌Expoziția reunește fotografii de arhivă din patrimoniul Muzeului Olteniei și imagini contemporane realizate în cadrul proiectului independent „Fântânile Olteniei”, desfășurat de echipa Omnia Photo începând cu anul 2016, având ca obiectiv cartografierea și documentarea fântânilor de uz comunitar din regiunea Olteniei, ca structuri vernaculare esențiale pentru viața rurală și memoria colectivă.
🏦Proiectul cultural „Fântânile Olteniei” propune o reflecție asupra continuității fragile dintre trecut și prezent și asupra rolului fotografiei ca instrument documentar, istoric și artistic, capabil să conserve și să transmită memoria unor structuri aparent marginale, dar esențiale pentru istoria tăcută a comunităților rurale.
Publicul va putea vedea, în premieră, materiale fotografice analogice alb-negru și fișe de arhivă din perioada 1950–1970, realizate în cadrul campaniilor de cercetare etnografică, alături de imagini din anii 1930 și de fotografii contemporane realizate pe film și în format digital.
✨Expoziția este semnată de fotografii documentariști Cristian Bassa și Dorian Delureanu, cu sprijinul Azero, iar cercetarea antropologică este realizată de Ana-Cristina Irian, cu contribuții etnografice din partea dr. Roxanei Deca, muzeograf Secția de Etnografie a Muzeului Olteniei. Conceptul expozițional este realizat de Roxana Deca și Ana-Cristina Irian, beneficiind de contribuția specialiștilor Muzeului Olteniei, Bogdan Lupu și Teodor Ion Surlin, și invită vizitatorii să observe transformările, continuitățile și contrastele dintre „atunci” și „acum” pentru a determina o experiență reflexivă, în care trecutul documentat fotografic capătă noi sensuri prin raportare la prezent, iar prezentul este îmbogățit de memoria vizuală a istoriei contemporane și etnografice.
🎤Expoziția a fost deschisă de dr. Florin Ridiche, managerul Muzeului Olteniei Craiova, în prezența reprezentanților Omnia.Photo, respectiv Dorian Delureanu și Cristina Irian, cei care au realizat cercetarea de teren în cadrul proiectului cu același nume, reușind, prin efortul depus, să realizeze cartografierea și documentarea fântânilor de uz comunitar din regiunea Olteniei. Despre conținutul și semnificația ritualică a acestor simboluri etnografice a vorbit dr. Roxana Deca, muzeograf – Muzeul Olteniei și curatorul expoziției.
🕰 Expoziția poate fi vizitată la Casa Băniei până la sfârșitul lunii februarie 2026.

Expoziție „Spiritul iernii”
2026-01-27 17:00 - 18:30 | Dolj
Expoziția „Spiritul iernii” – creația elevilor Școlii Populare de Arte și Meserii „Cornetti”
Școala Populară de Arte și Meserii „Cornetti” din cadrul Centrului Județean de Cultură și Artă Dolj, instituție aflată în subordinea Consiliului Județean Dolj, invită publicul iubitor de artă la expoziția „Spiritul iernii”, care va avea loc marți, 27 ianuarie 2026, ora 17:00 la sediul instituției din strada Jiețului, nr. 19.
Expoziția reunește lucrări realizate de elevii școlii, de la clasele de pictură, grafică și artă fotografică, propunând o incursiune vizuală sensibilă și expresivă în universul iernii. Prin culoare, formă și compoziție, tinerii artiști surprind atmosfera specifică acestui anotimp, transmițând emoție, introspecție și creativitate.
Evenimentul reprezintă rezultatul muncii susținute desfășurate în cadrul orelor de specialitate și reflectă preocuparea constantă a Școlii Populare de Arte și Meserii „Cornetti” pentru promovarea talentului, educației artistice și valorilor culturale autentice.
Expoziția „Spiritul iernii” constituie totodată un prilej de dialog între elevi, profesori și public, precum și o oportunitate de a susține și încuraja tinerii creatori aflați la început de drum artistic.
Intrarea este liberă.

Un bărbat și mai multe femei
2026-01-30 19:00 - 20:30 | Teatrul pentru copii și tineret Colibri, Calea București, nr. 56, Craiova, Dolj, România
Craiova: Un bărbat și mai multe femei
Teatrul Colibri, Craiova
Calea București 56
vineri, 30 ianuarie ’26, ora 19:00
Câte femei îți pot influența viața?
Este o piesă în care facem cunoștință cu un om normal, care, pus în diferite situații de viață, ajunge să reacționeze neașteptat, imprevizibil. Femeile pe care le întâlnește îi schimbă definitiv viața!
Acest spectacol oferă celor doi actori, pe care îi puteți vedea și în ”Soț de vânzare” două partituri actoricești extraordinare.
Marius Gîlea este soțul casnic, liniștit și la locul lui. Nimic deosebit, în aparență, dar un eveniment lipsit de importanță îi dă peste cap totul. Caracterul său va suferi modificări esențiale.
Ana Odagiu reușește cu succes și umor să interpreteze mai multe personaje. Mai exact șapte femei diferite vor prinde viață chiar sub ochii dumneavoastră. Versatilitatea, talentul și virtuozitatea sunt cuvintele care descriu cel mai bine interpretarea Anei!
Este un spectacol plin de umor de bună calitate, un spectacol care are ritm, un spectacol care vă va bine dispune și vă va face să vreți să reveniți la sala de teatru. Vă așteptăm cu drag și cu zâmbetul pe buze! (durata 60 minute)
Vârsta recomandată: +12 ani

Concert vocal-simfonic Un Recviem German de Brahms - dirijor: David Schlager
2026-01-30 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
Concert vocal-simfonic

VINERI 30 IAN 2026 – 19:00
Sala Filarmonicii Oltenia

ORCHESTRA SIMFONICĂ A FILARMONICII OLTENIA
CORALA ACADEMICĂ A FILARMONICII OLTENIA

Dirijor

DAVID SCHLAGER – AUSTRIA
MIHAIL ȘTEFĂNESCU – Dirijor cor

Solişti

KATHARINA WEGSCHEIDER – soprană
BENJAMIN SATTLECKER – bariton

Program

Johannes Brahms Un Recviem German pentru soliști, cor și orchestră, op. 45

It's Showtime
2026-01-31 19:00 - 20:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
Spectacol de dans al Operei Române Craiova pe scena Cercului Militar

Spectacolul de dans al Operei Române Craiova ne invită într-o lume strălucitoare, plină de farmec și seducție, inspirată din atmosfera inconfundabilă a cabaretului. Pe ritmuri cuceritoare ce evocă eleganță și exuberanță, vom descoperi poveștile intense din culise, unde pasiunea și ambițiile ascunse ies la iveală. Coregrafii spectaculoase, costume sclipitoare și emoții autentice conturează o experiență în care visurile și realitatea se contopesc într-un spectacol de neuitat.

Soliști balet:

Regia artistică: Erna Marin

Scenografia: Răsvan Drăgănescu

Biletele sunt disponibile online: https://iticket.ro/event/it-s-showtime și la agenția Operei Române Craiova de la Sala Polivalentă,

Bulevardul Ilie Balaci nr. 6, tel. 0351.442.471, agentiadebilete@operacraiova.ro

Crăiasa Zăpezii
2026-02-01 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
CRĂIASA ZĂPEZII (5+)
după H. Ch. Andersen
Regia: Laurențiu Tudor
Distribuția: Alis Ianoș, Cosmin Dolea
Voice Over: Ionica Dobrescu, Geo Dinescu
Video Mapping: Marin Fagu
Spectacolul se adresează unui public de peste 5 ani.
Durata: 40 min.

„Crăiasa Zăpezii“ își spune povestea în spectacolul adaptare după H. Ch. Andersen, regia Laurențiu Tudor, cu actorii: Alis Ianoș și Cosmin Dolea, voice over: Ionica Dobrescu, Geo Dinescu, video mapping: Marin Fagu.
Biletele se pot procura de la Agenţia Teatrului Colibri. Preţ bilet: 13 lei / pers. Mai multe informații se pot obține la tel.: 0251.412.473.
După începerea spectacolului, accesul în sală nu mai este permis! Persoanele care au bilete și întârzie le pot reprograma.

Pe o scară de la una la alta
2026-02-01 19:00 - 20:30 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
Pe o scară de la una la alta
Sala Atelier (Pictură) – Teatrul Național Marin Sorescu Craiova
Distribuția: Bogdan Oprănescu · Gabriela Oprescu · Iarina Zidaru
Text: Iarina Zidaru Concept sound & light design: Emy GuranOperator sound & light design: Darko Huruială
Sinopsis
PE O SCARĂ DE LA UNA LA ALTA este un spectacol de teatru care explorează, cu umor fin și tensiune dramatică, întâlnirea neașteptată a trei personaje prinse într-o situație-limită. Aparent banală, contextul devine rapid un spațiu al confruntărilor, al măștilor sociale care cad și al adevărurilor incomode care ies la suprafață.
Pe măsură ce relațiile dintre personaje se dezvoltă „de la una la alta”, scara devine un simbol al tranziției — între decizii, emoții, trecut și prezent. Spectacolul îmbină comicul de situație cu drama personală, construind portrete umane fragile, contradictorii și profund recognoscibile.
Cu replici alerte, ritm susținut și un concept sonor și vizual care amplifică stările interioare ale personajelor, PE O SCARĂ DE LA UNA LA ALTA invită publicul să râdă, să reflecteze și să se regăsească în micile drame cotidiene care, uneori, ne pot schimba radical direcția.

Poetry & More
2026-02-01 20:00 - 22:30 | Dolj
Let’s do this! Craiova are un nou hub de creație unde pot sa se întâlnească tineri, seniori, artiștii locali, pasionați de poezie, muzica si tot ce înseamnă arta.Duminică, 1 Februarie, ora 20:00, te primim la Poetry& more Open Mic la Alai Hub în casă.O să fie o seară de poezie, de cântat, stand-up, monoloage și improvizații muzicale. Lista rămâne deschisă. Dacă ai prieteni pasionați de poezie, instrumentiști, beatboxing, singing, creatori de muzică sau artă în general și vor să bea un pahar sau vor să vină și să aibă un moment în fața noastră…sunt primiți cu brațele deschise.Este o seară fără cravată și se poate servi mâncare și un pahar de vin/bere fără probleme. Vrem să fie un loc unde se pot spune povești și poezii. Se poate cânta, improviza, desena, lansa cărți, expoziții foto, expoziții de artă, șamd.Dacă aveți alte idei, mi-ar plăcea să le aud! Puteți suna la 0771158898 sau la 0743422096 dar puteți să ne și scrieți pentru participare sau performance la contact@actortraining.ro

O idee genială
2026-02-03 19:30 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
O idee geniala
Filarmonica Oltenia Craiova
3 Februarie 2026 ora 19:30
Ce se întâmplă când gelozia scapă de sub control și intră în scenă?Un soț convins că iubita îl înșală. Un agent imobiliar cu zâmbet fatal. Un actor amator recrutat să joace un rol periculos. Și apoi… haosul total: sosii, confuzii, frați gemeni, vecini curioși și o avalanșă de situații imposibile!
„O idee genială”, comedia-fenomen scrisă de Sébastien Castro, demonstrează că uneori cele mai proaste idei se transformă în cele mai bune comedii.
În regia lui Daniel Hara, spectacolul promite hohote de râs și o energie explozivă.Distribuție de excepție:* Gheorghe Ifrim – Arnaud, soțul gelos și plin de „idei geniale”, într-o creație genială, savuroasă și energică* Adrian Nour – în apariții neașteptate, într-un tur de forță actoricesc cu roluri multiple de zile mari* Maria Obretin – Marion, prinsă între realitate și absurd, într-un rol captivant, încărcat de umor și rafinament* Antoaneta Zaharia – vecina care știe mereu prea multe, într-un rol condimentat cu umor irezistibil și momente memorabile
O comedie irezistibilă, cu replici savuroase și situații explozive.Nu rata o seară de teatru pe care o vei povesti mult timp după.

Expoziție Mari Maeștri ai Artei Românești la Craiova
2026-02-05 18:30 - 20:00 | Dolj
În timp ce o parte din Colecția Darius Vâlcov se află în procedură de licitație, câteva dintre lucrările de patrimoniu ajung, pentru scurt timp, la Craiova, într-o expoziție cu acces liber. Evenimentul oferă publicului ocazia rară de a vedea de aproape lucrări semnate de nume canonice ale artei românești, dar și o apariție specială: o lucrare de Pablo Picasso, prezentată în contextul acestei selecții.
Expoziția poartă titlul „Mari Maeștri ai Artei Românești la Craiova” și este găzduită de Epoca Agape (str. Alexandru Macedonski nr. 51).
Vernisaj
Joi, 5 februarie, ora 18:00
Program de vizitare
Vineri, 6 februarie între 10:00 – 14:00
Acces
Intrare liberă (pentru colecționari și publicul larg)

Selecția reunește lucrări de patrimoniu și nume importante din arta românească, precum:

Nicolae Grigorescu
Nicolae Tonitza
Corneliu Baba
Eustațiu Stoenescu
Spirul Vergulescu

În plus, colecția include și o lucrare semnată de Pablo Picasso, intitulată „Scenă de coridă” (1959).
Evenimentul este organizat cu intrare gratuită, în spiritul inițiativelor A10 by Artmark de a oferi publicului acces la lucrări valoroase, așa cum se întâmplă și la sediul din București, la Palatul Cesianu-Racoviță. Licitația este programată pentru 17 februarie, iar participarea este posibilă atât fizic, cât și online, prin platforma Artmark. Valorificarea picturilor are loc în cadrul procedurii de executare silită inițiate de ANAF Craiova.
Sursa.

Concert simfonic Din lumea nouă - dirijor: Christo Pavlov
2026-02-06 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 6 FEBRUARIE 2026, ORA 19:00
DIN LUMEA NOUĂ
ORCHESTRA SIMFONICĂ A FILARMONICII „OLTENIA”
DIRIJOR: CHRISTO PAVLOV (BULGARIA)
SOLIST: ATANAS KRASTEV (violoncel, BULGARIA)
În program:
– Fanny Mendelssohn: Uvertura în Do major
– Veselin Stoyanov: Concertul pentru violoncel și orchestră (primă audiție)
– Antonín Dvořák: Simfonia nr. 9 în Mi minor, op. 95, „Din Lumea Nouă”

Fără ieșire
2026-02-06 19:00 - 20:30 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
Trei oameni. O cameră. Nicio ieșire.
Inés. Estelle. Garcin.Un spațiu banal… până când îți dai seama că nu poți pleca.Nicio oglindă.Doar tu. Și ceilalți doi.Și tot ce ai încercat să ascunzi.
„Fără ieșire” – un thriller psihologic inspirat de Jean-Paul Sartre despre vină, rușine și foamea de a fi acceptat.Crud. Cinic. Uneori absurd de amuzant.Și periculos de sincer. Dacă nu poți fugi de ceilalți… mai poți fugi de tine?

Distribuția:Corina OpreaDiana PetecPetri Ștefănescu Sala Atelier Teatrul Naţional Craiova
Bilete online: https://ebilet.tncms.ro/ sau la Agenția Teatrală, str. A.I.Cuza, nr.11.
Avertisment: spectacolul conține lumini puternice și efecte vizuale care pot fi deranjante pentru persoanele fotosensibile.
Îndrăznești să vii? Noi te așteptăm.

Richard 3.0 - după William Shakespeare
2026-02-06 19:30 - 21:00 | Teatrul pentru copii și tineret Colibri, Calea București, nr. 56, Craiova, Dolj, România
Richard 3.0 – dupa William Shakespeare
Premiera Craiova
Teatrul Colibri Craiova
6 Februarie 2026 ora 19:30
O montare minimalistă, modernă, tulburător de actuală.
Cum arată răul astăzi? Nu poartă armură și nu mai vine cu sabia. Poartă zâmbete, vorbe frumoase și argumente irezistibile.„Richard 3.0″ vorbește despre felul în care răul se ascunde sub șarm și inteligență, infiltrându-se în inimile și deciziile noastre până când devine aproape imposibil de recunoscut.
Într-o lume în care manipularea e artă, iar diplomația devine uneori complicitate, spectacolul oferă publicului un instrument prețios: puterea de a deosebi binele de rău și curajul de a se îndepărta de el.
Minimalist, intens și profund contemporan, „Richard 3.0″ este o oglindă a timpului nostru — și o invitație de a privi, fără teamă, în adâncul ei.
Distribuția: Roxana Lupu, Ioan Paraschiv, Mihai Munteniță, Ștefan RuxandaRegia: Ștefan RuxandaO producție Teatrul Rod BucureștiVârsta recomandată : +12 ani!

When Violin Meets Guitar - MetaVivaldi
2026-02-07 16:00 - 18:00 | Filarmonica Oltenia, Calea Unirii, nr. 16, Craiova, Dolj, 200585, România
WHEN VIOLIN MEETS GUITAR

7 feb 2026 – ora 16:00
7 feb 2026 – ora 19:00 SOLD OUT

Cu 𝐍𝐚𝐭𝐚𝐥𝐢𝐚 𝐏𝐚𝐧𝐜𝐞𝐜 la vioară și 𝐄𝐦𝐢𝐥𝐢𝐚𝐧 𝐅𝐥𝐨𝐫𝐞𝐧𝐭𝐢𝐧 𝐆𝐡𝐞𝐨𝐫𝐠𝐡𝐞 la chitară, veți trăi o experiență muzicală de neuitat, plină de virtuozitate și pasiune. Rock, balade și 𝐀𝐧𝐨𝐭𝐢𝐦𝐩𝐮𝐫𝐢𝐥𝐞 𝐥𝐮𝐢 𝐕𝐢𝐯𝐚𝐥𝐝𝐢 se întâlnesc într-un spectacol inedit, care vă va captiva trupul, sufletul și mintea!
Fiți martorii unei simfonii senzaționale, unde vioara cântă rock și chitara interpretează balade și rapsodii clasice. Este o oportunitate unică de a fi aproape de doi artiști virtuoși și de a trăi magia proiectului „𝑾𝒉𝒆𝒏 𝑽𝒊𝒐𝒍𝒊𝒏 𝑴𝒆𝒆𝒕𝒔 𝑮𝒖𝒊𝒕𝒂𝒓”.
Așadar, pregătiți-vă să fiți purtați de valul emoțiilor și frumuseții muzicale într-o seară plină de magie și rafinament!
Povestitorul spectacolului: actorul Vlad Andrei

În program:
Ingwie Malmsteen – Black Star
A. Vivaldi – Primăvara partea I
Led Zeppelin – Whole Lotte Love
A. Vivaldi – Primăvara partea a III a

A. Vivaldi – Vara partea I
Pink Floyd – Shine on you crazy diamond
A. Vivaldi – Vara partea a III a

A. Vivaldi – Toamna partea I
Led Zeppelin – Stairway to heaven
A. Vivaldi – Toamna partea a III a

Metallica – Master of puppets
Ciprian Porumbescu – Balada
Metallica – Nothing else matters
The Doors – Riders on the storm
Black Sabbath – Paranoid
AC/DC – Thunderstruck

A. Vivaldi – Iarna partea I
Deep Purple – Child in time
A. Vivaldi – Iarna partea a II a
A. Vivaldi – Iarna partea a III a

Queen – Bohemian Rhapsody
George Enescu – Rapsodia Nr. I

”Este un mare privilegiu să fii aproape de doi instrumentiști virtuoși care oferă prin proiectul „𝑾𝒉𝒆𝒏 𝑽𝒊𝒐𝒍𝒊𝒏 𝑴𝒆𝒆𝒕𝒔 𝑮𝒖𝒊𝒕𝒂𝒓” o combinație acustică senzațională cântată pe corzi de vioară și chitară.
Violonista Natalia Pancec și chitaristul Emilian Florentin Gheorghe ne-au captat, trup, suflet și minte, într-un spectacol inedit interpretat cu mare virtuozitate instrumentală, bucurie și sensibilitate.
Am ascultat vioara cântând ce știe chitara mai bine, rock în forță și balade.
Am ascultat chitara cântând ce știe vioara mai bine, balade și rapsodii clasice.
Repertoriul alternant, o piesă clasică, una rock, ne-a trecut cu o fluiditate fascinantă prin Ciprian Porumbescu, Metallica, George Enescu, The Doors, Vivaldi, Queen, Brahms, Led Zeppelin. Trecutul cu prezentul s-au contopit. Când ne-am trezit din vârtej aveam fiori, iar palmele aplaudau frenetic.”.
Contacte Culturale.2023

Toate lucrurile minunate
2026-02-07 19:00 - 20:00 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
TOATE LUCRURILE MINUNATE /EVERY BRILLIANT THING de Duncan Macmillan
Regia: Cătălin Vieru
Distribuția: Catalin Vieru
Sinopsis
Toate lucrurile minunate / Every briliant thing e despre lucrurile pe care le ratam. Despre bucuriile mici, despre o felie de pâine cu dulceață, despre un ‘te iubesc’ uitat, despre cum trecem pe lângă lucruri mici dar mari. E despre cum să nu uităm că răsăritul nu este de la sine ceva ce meriți, e un dar. E despre faptul că păsările vor cânta și după ce nu vei mai fi, așa că e păcat să nu le asculți atunci când ești.
E despre întâmplarea de a fi. Despre șansa de a iubi, deci despre Dumnezeu. E despre durere, deci despre oameni. Credit: IULIA COLAN

Văduva veselă
2026-02-07 19:00 - 22:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
Opera Română Craiova îi invită pe iubitorii muzicii la spectacolul „Văduva Veselă” de Franz Lehár, povestea de dragoste cu personaje carismatice, umor fin și o muzică fermecătoare care a devenit una dintre cele mai iubite operete din istoria muzicii și care se bucură de un succes imens în toate teatrele lirice din lume.

Premieră mondială: Theater an der Wien, 25 decembrie 1905

Durată: aprox. 3h – două pauze

Menţiuni: Spectacol în limba română

Operetă în trei acte compusă de Franz Lehár.
Libretul de Victor Léon și Leo Stein, după comedia Atașatul de ambasadă a lui Henri Meilhac.

Spectacol al Operei Române Craiova pe scena Cercului Militar
Regia artistică: Arabela Tănase
Scenografia: Răsvan Drăgănescu
Coregrafia: Erna Marin

Conducerea muzicală: Dumitru Cârciumaru

Distribuția:
Distribuția:
Hanna Glawari – Renata Vari
Contele Danilo Danilowitsch – Petrișor Efrem
Valencienne – Nadia Domnicu
Baronul Mirko Zeta – Dan Cornescu
Camille de Rosillon – Ion Timofti (Chișinău)
Njegus – Laurenţiu Nicu
Vicontele Cascada – Cristian Fofucă
Raoul de Saint-Brioch – Say Ufuk Gengis
Kromow – Cosmin Vasilescu
Olga – Anca Țecu
Bogdanowitsch – Victor Dimieru
Sylviane – Ana Radu
Praškowia – Edith Mag
Pritschitsch – Adrian Grădinaru
Majordomul – Robert Vladu
Grizetele: Lolo – Mihaela Leonte, Dodo – Diana Oșca, Jou-Jou – Silvia Ceche, Frou-Frou – Raluca Predoi, Clo-Clo – Rodica Dinișoară, Margot – Andreea Vasile
Orchestra, Corul și Baletul Operei Române Craiova

Acțiunea se petrece la Paris.
ACTUL I
Elita societăţii „pontevedrine” de la Paris participă la un bal dat în onoarea onomasticii şefului statului Pontevedro. Prea marea încredere a ambasadorului Zetta în soţia sa, parizianca Valencienne, îi îngăduie acesteia să încurajeze o amuzantă aventură romantică cu Camille de Rosillon, locotenent de vânători. Într-o efuziune de dragoste, acesta a scris pe evantaiul tinerei doamne „Te iubesc”.
Se anunţă prezenţa unei frumoase, tinere şi bogate văduve, Hanna Glavari, care stârneşte multă admiraţie, dar şi îngrijorarea ambasadorului. Ştiind că imensa avere a Hannei este depusă în seifurile băncii din Pontevedro, el consideră că trebuie prin orice mijloace să împiedice înstrăinarea banilor. Este un accident ce s-ar putea întâmpla în eventualitatea unei căsătorii a văduvei cu cineva din afara statului. Oportunitatea ivirii unui pretendent pontevedrin i se pare ambasadorului cea mai nimerită rezolvare. În acest scop l-a ales pe ataşatul ambasadei, Danilo Danilovici, tânăr elegant, petrecăreţ şi cam fluşturatic, care îşi petrece timpul mai mult în celebrul local parizian „Maxim”. Acesta, „chemat la datorie” de ambasador, trebuie să o cucerească pe celebra şi frumoasa văduvă, cerând-o în căsătorie.
ACTUL II
O petrecere în casa Hannei Glavari, care îşi primeşte oaspeţii. Evantaiul buclucaş îşi continuă periplul. Danilo recunoaşte scrisul lui Camille şi crede că acest mesaj este adresat Hannei; tânăra văduvă citeşte mesajul ca venind din partea lui Danilo. Învăluiţi de aventura lor sentimentală, Valencienne şi Camille s-au retras într-un pavilion, unde sunt urmăriţi mai apoi de ambasadorul Zetta. Gata să facă scandal, el descoperă stupefiat că, în pavilion cu Camille de Rosillon, se află Hanna, care a luat discret locul Valenciennei. Reacţia lui Danilo este violentă, căci gelozia îl determină să plece imediat, refugiindu-se, ca de obicei, la cabaretul „Maxim”.
ACTUL III
Suntem invitaţi în ambianţa veselă a cabaretului „Maxim”, unde, rând pe rând, apar toate personajele istorioarei care îmbină jocul cu evantaiul compromiţător şi vânătoarea moştenirii. Danilo, comportându-se în fapt ca un dandy, se consolează alături de prietenele sale de la cabaret. Oricum, nu mai vrea să se lase vrăjit de farmecul iubirii de altădată, care l-a făcut să sufere, şi nici să asculte explicaţiile Hannei, în care nu mai crede. Dornică să-i recucerească dragostea, tânăra văduvă insistă, aparent fără sorţi de izbândă. Între toate aceste combinaţii, ambasadorul Zetta s-a convins că Valencienne îl înşală. El hotărăşte să divorţeze, cerând mâna – şi averea! – Hannei. Văduva anunţă însă că o căsătorie va determina pierderea tuturor banilor. Propunerile se retrag de îndată, singurul pretendent rămânând… Danilo. Hanna acceptă cu bucurie această alegere şi anunţă, surâzând, că întreaga avere s-a pierdut… în favoarea celui de al doilea soţ, veste care o face să adauge fericirea iubirii la veselia ei de … fostă văduvă.
*Titus Moisescu și Miltiade Păun, Ghid de operetă, Editura Muzicală a Uniunii Compozitorilor, București, 1969

NOSTALGIA în România | Craiova
2026-02-07 19:00 - 2026-02-08 04:00 | Sala Polivalentă, Bvd. Ilie Balaci, nr.6, Craiova, Dolj, România
​​​​​​​🌼 NOSTALGIA în România | Craiova este un eveniment de tip discotecă ’90s – ’00s, în care se pot întâlni decoruri retro & future, selfie museum sau experiențe imersive.
🌼 NOSTALGIA Retro Disco Future a reușit să se claseze în top 10 Best Medium Sized Festivals în Europa, în ultimii 3 ani, în cadrul European Festival Awards.
🌼 Dată: sâmbătă, 7 februarie 2026
🌼 Loc desfășurare: Sala Polivalenta, Craiova
🌼 Genul programului: Retro-Disco-Future
* Accesul minorilor este interzis!

Concert Întâlnirile Musicâme
2026-02-08 17:00 - 18:30 | Filarmonica Oltenia, Calea Unirii, nr. 16, Craiova, Dolj, 200585, România
🎶 Concert la Craiova – De la Vivaldi la Piazzolla
Musicâme France invită publicul din Craiova la un concert excepțional, găzduit de Filarmonica Oltenia, pe 8 februarie, de la ora 17:00.O seară rafinată, în care muzica creează punți între stiluri, epoci și trăiri.
De la eleganța barocă a lui Vivaldi la pasiunea tangoului semnat Piazzolla, trecând prin sonorități inspirate de Cantemir și energia lui Armstrong, programul propune o adevărată călătorie muzicală. Muzica clasică se împletește cu accente de operă și ritmuri sud-americane, într-un dialog vibrant pe aceeași scenă.
Acest concert la Craiova se distinge prin finețe artistică și forță emoțională. Autenticitatea interpretării și nivelul înalt al expresiei muzicale fac din această seară un moment deosebit pentru iubitorii de muzică.
🎟️ Un concert care nu doar se ascultă, ci se trăiește.

Stand Up & Crowd Work | Gabriel Gherghe și Edi Vacariu
2026-02-08 20:00 - 22:00 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Craiova: Stand Up & Crowd Work | Gabriel Gherghe și Edi Vacariu

Enoteca Social Bar, Craiova
Calea București
duminică, 8 februarie, ora 20:00

Hai la un show 2in1! Ai parte de un show de stand-up si dupa de inca un specatcol de crowd work.
I-ai văzut la iUmor, StandUpRevolution, ComedyCentral sau pe Youtube iar acum îi poți vedea într-un show live! Gabriel Gherghe si Edi Vacariu vin de la clubul de comedie The Fool si ti-au pregatit o seară cu râs și voie bună!

In partea a doua a showului vei vedea: Gherghe + Publicul = Crowd work, un spectacol la care aflăm despre ce e vorba pe parcursul lui.

Vrei sa vorbești si tu in timpul spectacolului? Ti se pare ca ai o gluma mai buna? Vrei sa ne contrazici sau ai probleme si nu ai gasit inca un terapeut care sa te asculte? Singura conditie e sa stii de glumă.
Prin participarea la acest spectacol, vă exprimați acordul de a fi filmat și de a apărea în materialele video realizate în timpul evenimentului.

Unde? Enoteca Social BarCand? Duminica 08 februarie, ora 20:00Cum? Bilete la local sau online pe iaBilet | 60 lei

Marius Matache picură ACID...folk la Craiova
2026-02-11 19:00 - 21:00 | Promenada Mall, Calea Severinului 61, Craiova, Dolj, România
Concert Marius Matache la Craiova – 11 februarie 2026
După lupte seculare care au durat aproape 7 ani, Marius Matache se întoarce la Craiova pentru o seară de ACID…folk. „Ultima oară când am cântat la Craiova, aveam doar două albume, astfel că am multe de împărtășit cu publicul craiovean: Ninsorium, Experimental, ACID”.

Marius Matache este unul dintre cei mai activi și versatili artiști ai scenei folk contemporane, cu peste 20 de ani de carieră, albume de autor apreciate și sute de concerte în toată țara. Cunoscut pentru combinația de folk, mesaj social și ironie fină, Matache îmbină muzica cu educația și implicarea civică, fără să-și piardă spiritul ludic și autentic.

În 2010 a compus imnul naționalei de rugby a României, care încă se difuzează pe stadionul Arcul de Triumf la meciuri. În 2013 a lansat primul album de autor, intitulat HOINAR prin Piața Matache, urmat de albumele Alchimie (2016), Ninsorium (2020), Experimental (2021), Acid (2024-2025).

Pe lângă cariera muzicală, Marius Matache este cercetător în cadrul Universității din București, doctor în chimie din 2006, blogger (www.mariusmatache.ro), redactor-șef al www.ForeverFolk.com (din 2008) și cofondator al proiectului www.roconferinte.ro. De-a lungul timpului a fost co-moderator / realizator de emisiuni la radio (Chef de vorbe în perioada 2009 – 2010 la Radio România Cultural, Bilanț olimpic la RFI, Seven Folk la Radio Seven împreună cu Robert Tache în perioada septembrie 2017 – octombrie 2018, Știința vorbește la RFI România în 2024).

Gazda spectacolului de la Craiova va fi Cineplexx Craiova (Calea Severinului 71, în incinta Promenada). Prețul biletelor este de 40 de lei, iar acestea pot fi achiziționate de la casa de bilete a cinematografului sau de pe https://cineplexx.ro/purchase/wizard/1196-12510/tickets

Parteneri: Domeniile Sâmburești, Aqua Carpatica

Expoziție „Brâncuși, inspirație pentru tineri”
2026-02-12 17:00 - 18:00 | Dolj
„Brâncuși, inspirație pentru tineri” – Expoziție de grafică, pictură și artă fotografică
Școala Populară de Arte și Meserii „Cornetti” din cadrul Centrului Județean de Cultură și Artă Dolj, instituție aflată în subordinea Consiliului Județean Dolj, invită publicul iubitor de artă la expoziția „Brâncuși, inspirație pentru tineri”, eveniment dedicat celebrării operei și spiritului marelui sculptor român Constantin Brâncuși.
Expoziția reunește lucrări realizate de elevii claselor de arte vizuale, care au explorat, prin propriul limbaj artistic, teme, simboluri și concepte inspirate din creația brâncușiană. Fiecare lucrare reflectă sensibilitatea, creativitatea și modul autentic în care tinerii artiști înțeleg și reinterpretează valorile universale promovate de Brâncuși: simplitatea formei, esența și spiritualitatea.
Evenimentul își propune să încurajeze dialogul dintre tradiție și contemporaneitate, oferind publicului ocazia de a descoperi viziunea noii generații asupra unei moșteniri culturale de excepție.
Vă invităm să fiți alături de noi și să susțineți talentul și pasiunea elevilor noștri.
